S-373/2021

Mál þetta, sem þingfest var og dómtekið fimmtudaginn 7. október sl., er höfðað með ákæru lögreglustjórans á Suðurlandi þann 25. ágúst sl., á hendur K-kk-þgf S-kk-þgf, [...]

I. fyrir fíkniefnalagabrot

með því að hafa, aðfaranótt miðvikudagsins 2. október 2019, innandyra í sumarhúsi í landi A í vörslu sinni 17 kannabisplöntur í ræktun [87- 152 cm á hæð] er samtals vógu 7.835,30 g, 1.290,92 gaf maríhúana og 267,30 gaf kannabislaufum, sem lögregla fann við húsleit í umræddu sumarhúsi og fyrir að hafa um nokkurt skeið fram til þess dags ræktað þar framangreindar kannabisplöntur.

Telst brot ákærða varða við 2. gr., sbr. 4., 5. og 6. gr. laga um ávana- og fíkniefni nr.

65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II. fyrir fíkniefnalagabrot

með því að hafa, aðfaranótt miðvikudagsins 2. október 2019 og í kjölfar þeirra atvika er greinir í ákærulið I, á heimili sínu að B, haft í vörslu sinni 8,94 gaf maríhúana, 3,14 gaf kannabisstönglum og 1,66 gaf amfetamíni sem lögregla fann við húsleit umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á framangreindum fíkniefnum (efnaskrár nr.

42079, 42080 og 42102) og búnaði til ólögmætrar ræktunar og meðferðar fíkniefna sbr. munaskrá lögreglu nr. 141046 samkvæmt 6. og 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001.

Ákærði mætti við þingfestingu málsins ásamt J-kk-þgf M-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með máliðí samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Af hálfu verjanda var þess krafist að allur sakarkostnaður greiðist úr ríkissjóði. Vísaði verjandi til þess að verulegur dráttur hefði orðið á meðferð málsins hjá ákæruvaldinu frá því að rannsókn þess lauk í desember 2019, allt þar til ákæra var gefin út í ágúst 2021.

Um málavexti vísast til ákæruskjals. Sannað er að ákærði hefur gerst sekurum þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 90 daga. Að virtum atvikum máls, að teknu tilliti til skýlausrar játningar ákærða ogþess að verulegur dráttur hefur verið á meðförum máls þessu hjá ákæruvaldinu, án þess að ákærða verði um kennt, þykir rétt að fresta fullnustu refsingarinnar og skal hún falla niður að liðnum tveimurárum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerðir upptækir framangreind munir líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 86.815 kr. auk þóknunar skipaðs verjanda, sem er hæfilega ákveðin 188.480 kr. að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærði, K-kk-nf S-kk-nf, sæti fangelsi í 90 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Gerðar eru upptækar 17 kannabisplöntur, 1.299,86 gaf maríhúana, 267,3 gaf kannabislaufum, 3,14 gaf kannabisstönglum og 1,66 gaf amfetamíni, sbr. efnaskrár lögreglu nr. 42079, 42080 og 42102.

Gerður er upptækur búnaður til ólögmætrar ræktunar og meðferðar fíkniefna, sbr. munaskrá lögreglu nr. 141046.

Ákærði greiði sakarkostnað samtals, 275.295 krónur, þar af þóknun skipaðs verjanda, J-kk-ef M-kk-ef lögmanns, 188.480 krónur, að teknu tilliti til virðisaukaskatts.

S-kvk-nf I-kvk-nf.